זרעא חיא וקיימא
(מהרה"ק מהר"מ שפירא זצ"ל ר"י חכמי לובלין)
*
זַרְעָא חַיָּא וְקַיָמָא, זַרְעָא דִי לָא יִפְסֹק וְדִי לֹא יִבְטו‍ֹל מִפִּתְגָּמֵי אוֹרַיְיתָא
פוּן דֶעם הִימְל אוֹיבְן דָּארְט, אַ יְשׁוּעָה פוּן אַלֶעם סָארְט
לְחֵן וּלְחֶסֶד וּלְרַחֲמִים אוּן אֲרִיכוּת יָמִים
פַּרְנָסָה בְּרֶוַח גֶּעזוּנְטֶערְהֵייט, אַ הִימְל שְׁטִיצֶע מִיט פוּהְל לִיכְטִיגְקַייט
בֶּעטְן מִיר אַצִינְד פוּן דִיר, הֵילִיגֶער בּוֹרֵא כָּל עוֹלָמִים.

זַרְעָא חַיָּא וְקַיָמָא...
קִינְדֶער צוּם לֶעבְּן אוּן צוּם גֶעזוּנְט, בֶּעטְן מִיר פוּן דִיר אַצִינְד
קִינְדֶער גוּטֶע, קִינְדֶער פְרוּמֶע, וָואס זָאלְן הָאבְּן פַאר דִיר מוֹרָא
קִינְדֶער וָואס זָאלְן נִישְׁט לֵיידִיג גֵיין, קִינְדֶער וָואס זָאלְן נִישְׁט אָפּשְׁטֵיין
פוּן צוּם לֶעבְּן אוּן צוּם שְׁטְרֶעבְּן, פַאר דִּי הֵיילִיגֶע תּוֹרָה.

זַרְעָא חַיָּא וְקַיָמָא...
פַאר דִי אַלֶע גוּטֶע פְרוּמֶע לַייט, פוּן דֶער נָאנְט אוּן פוּן דֶער ווַייט
רַבֵּיִי'ם, רַבָּנִים אוּן דַּרְשָׁנִים, פוּן דִּי הֵיילִיגֶע חַבְרַיָּא
פוּן אֶרֶץ יִשְׂרָאֵל אוּן פוּן בָּבֶל לַאנְד, דַּיָּנִים, רֵישׁ גָּלוּתוֹת מִיט אַנַאנְד
זֵייעֶרֶע חֲסִידִים אוּן תַּלְמִידִים, דִּי וׇואס לֶערְנֶען תּוֹרָה אַלֶעמָאל.

זַרְעָא חַיָּא וְקַיָמָא...
דֶּער גְּרוֹיסֶער מֶלֶךְ פוּן דִּי גַּאנְצֶע וֶועלְט, זָאל בֶּענְטְשְׁן אַ יֶעדֶער אִין זַיין גֶעצֶעלְט
זֵייעֶר לֶעבְּן מֶערְן, אוּן זֵיי גוּטְ'ס בַּאשֶׁערְן, עֶס זָאל זֵיי תָּמִיד גּוּט זַיין
בֶּעהִיט וֶוערְן פוּן אַלֶעם בֵּייז, סַיי דֶּער יוּנְגֶּער אוּן סַיי דֶּער גְּרֵיְיז
וַוייבּ אוּן קִינְדֶער אַ יֶעדֶער בַּאזוּנְדֶער, זָאגְט'שֶׁע אַלֶע אָמֵּן. 

זַרְעָא חַיָּא וְקַיָמָא...
